Hongkong, som hadde deltatt i 1987, valgte ikke å delta i årets turnering. Derimot returnerte både Spania, som hadde stått over VM 1987, og Storbritannia, som hadde vært fraværende ved VM i åtte år. Romania var opprinnelig kvalifisert til C-VM i 1989. Av økonomiske årsaker lot de seg frivillig rykke ned til D-VM for 1989 da C-VM i 1989 skulle holdes i Australia og Romania mente at reisekostnadene ville bli for høye.